**Հավելված 2**

Հայաստանի Հանրապետության

Արմավիրի մարզի Փարաքար համայնքի ղեկավարի

2020 թվականի հունիսի 12-ի

N 69-Ա որոշման

**«Հավելված**

Հայաստանի Հանրապետության

Արմավիրի մարզի Փարաքար գյուղական համայնքի ղեկավարի

2013 թվականի հունիսի 3-ի

N 49-Ա որոշման

**ԿԱԶՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ ԶՈՐԱՀԱՎԱՔԱՅԻՆ ՄԱՐՄՆԻ**

Հայաստանի Հանրապետության Արմավիրի մարզի Փարաքար համայնքի ղեկավար, Փարաքար համայնքի զորահավաքային մարմնի ղեկավար

Հայաստանին Հանրապետության Արմավիրի մարզի Փարաքար համայնքի ղեկավարի տեղակալ, Փարաքար համայնքի զորահավաքային մարմնի ղեկավարի տեղակալ

Հայաստանի Հանրապետության Արմավիրի մարզի Փարաքարի համայնքապետարանի աշխատակազմի քարտուղար, զորահավաքային մարմնի քարտուղար

***Զորահավաքային մարմնի անդամներ***

Հայաստանի Հանրապետության Արմավիրի մարզի Փարաքարի համայնքապետարանի աշխատակազմի ֆինանսական բաժնի պետ

Հայաստանի Հանրապետության Արմավիրի մարզի Փարաքարի համայնքապետարանի աշխատակազմի առաջին կարգի մասնագետ

**Աշխատակազմի քարտուղար՝ Մ. Քեյան:»:**

Հավելված 1

Հայաստանի Հանրապետության

Արմավիրի մարզի Փարաքար համայնքի ղեկավարի

2020 թվականի հունիսի հունիսի 12- ի

N 69-Ա որոշման

**ԿԱՆՈՆԱԴՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ**

**ԶՈՐԱՀԱՎԱՔԱՅԻՆ ՄԱՐՄՆԻ**

**I. ԸՆԴՀԱՆՈՒՐ ԴՐՈՒՅԹՆԵՐ**

1.Հայաստանի Հանրապետության Արմավիրի մարզի Փարաքար համայնքի զորահավաքային մարմնի (այսուհետ Մարմին) կանոնադրության (այսուհետ Կանոնադրություն) նպատակն է սահմանել այդ մարմնի իրավունքներն ու պարտականությունները, ենթակայությունը, խնդիրները և դրանց լուծման հիմնական ուղղությունները:

2. Մարմնի իրավասություններն իրականացնում է տեղական ինքնակառավարման մարմինը:

3. Մարմինն իր աշխատանքային գործունեության ընթացքում ղեկավարվում է Հայաստանի Հանրապետության Սահմանադրությամբ, Հայաստանի Հանրապետության միջազգային պայմանագրերով, օրենքներով և այլ իրավական ակտերով ու անմիջական ղեկավարի որոշումներով, որի վրա վրա անհատական պատասխանատվություն է դրված զորահավաքային նախապատրաստության միջոցառումների կազմակերպման և իրականացման համար:

**II. ՄԱՐՄՆԻ ՊԱՐՏԱԿԱՆՈՒԹՅՈՒՆՆԵՐԸ ԵՎ**

**ԻՐԱՎՈՒՆՔՆԵՐԸ**

4. Մարմնի պարտականություններն են խաղաղ ժամանակ զորահավաքային նախապատրաստության և քաղաքացիական պաշտպանության աշխատանքների կազմակերպումը և համակարգումը:

5. Զորահավաքային նախապատրաստության խնդիրներին համապատասխան՝

համայնքում ստեղծված զորաավաքային մարմինը տվյալ բնագավառի զորահավաքային նախապատրաստության մասով իրականացնում է՝

1) զորահավաքային նախապատրաստության համակարգի ղեկավարումը

2) զորահավաքային նախապատրաստության մասով սահմանված զորահավաքային առաջադրանքի կատարումն ապահովող զորահավաքային պլանի մշակման աշխատանքի կազմակերպումը

3) զորահավաքային նախապատրաստության մասով պաշտպանական պատվերի (առաջադրանքի), ինչպես նաև համապատասխան պայմանագրերի կատարումն ապահովող միջոցառումների մշակումը,

4) սահմանված կարգով համայնքապետարանի ղեկավար կազմի, անձնակազմի և մասնագետների ամրագրման աշխատանքների իրականացումը,

5) զորահավաքային նախապատրաստության միջոցառումների իրականացման արդյունքների վերաբերյալ հաշվետվություն ներկայացնելը վերադաս ղեկավարությանը

6) զորահավաքային առաջադրանքների (պատվերների) կատարման և խնդիրների իրագործման ժամանակ զորահավաքային պլանների համաձայն կազմակերպություններից կամ քաղաքացիներից շենքեր, շինություններ, հողամասեր, գույք, տրանսպորտային և այլ նյութական միջոցներ վերցնելու, ինչպես նաև նրանց տնտեսական գործունեության ուղղությունը փոփոխելու ժամանակ համապատասխան ակտեր կազմումը

7) զորահավաքային նախապատրաստության և զորահավաքի վերաբերյալ գործող օրենսդրության պահանջների կատարումը

8) զորակոչային և զորահավաքային համալրման մարզային ստորաբաժանման հետ զորահավաքային նախապատրաստության և զորահավաքի աշխատանքների կատարում փոխգործակցության միջոցով

9) զորահավաքային նախապատրաստության, ինչպես նաև ռազմական դրության պայմաններում համայնքի տարածքում հակահամաճարակային միջոցառումների վերահսկում

10) զորահավաքային նախապատրաստության ոլորտին առնչվող այլ աշխատանքների իրականացում:

6. Քաղաքացիական պաշտպանության բնագավառում իրականացվում է հետևյալ միջոցառումները

1) քաղաքացիական պաշտպանության պլանների մշակում և մասնակցություն դրանց մշակման աշխատանքներին

2) քաղաքացիական պաշտպանության ղեկավար կազմի և համայնքի քաղաքացիական պաշտպանության կազմավորումների քաղաքացիական պաշտպանության գծով ուսուցման կազմակերպում

3) վերադաս կառավարման մարմինների և բնակչության ազդարարաման ժամանակ համապատասխան կապի միջոցով ապահովման աշխատանքների համակարգում և վերահսկում

4) բնակչության տարահանման, հիվանդների և տուժածների փոխադրման ու քաղաքացիական պաշտպանության միջոցառումների կատարման նկատմամբ վերահսկողություն

5) առևտրի և սննդի նյութատեխնիկական մատակարարման գծով իրականացվող գործառույթների համակարգում և վերահսկում

6) համայնքից տարահանված բնակչությանը, համայնքի վարչական տարածքում գտնվող օբյեկտներին պատկանող անշարժ և շարժական գույքի պահպանման վերահսկողության իարկանացում

7) քաղաքացիական պաշտպանության ոլորտին վերաբերող այլ հարցերի համակարգում և քաղաքացիական պաշտպանության միջոցառումների կազմակերպում

7. Մարմինը իրավունք ունի՝

1) առաջարկություններ ներկայացնելու զորահավաքային նախապատրաստության և զորահավաքի աշխատանքների կատարելագործման վերաբերյալ.

2) իր իրավասության սահմաններում խորհրդակցություններ հրավիրելու.

3) իր իրավասության սահմաններում համակարգելու զորահավաքային նախապատրաստության և զորահավաքի հետ կապված միջոցառումները:

**III. ՄԱՐՄՆԻ ԿԱՌՈՒՑՎԱԾՔԸ՝ ԵՆԹԱԿԱՅՈՒԹՅՈՒՆԸ ԵՎ ԳԱՂՏՆԻ ԳՈՐԾԱՎԱՐՈՒԹՅՈՒՆԸ**

8. Մարմնի կառուցվածքը և կազմը որոշվում են՝ ելնելով զորահավաքային նախապատրաստության աշխատանքների բնույթից և ծավալից:

9. Համայնքի զորահավաքային նախապատրաստության աշխատանքների համակարգման նպատակով Հայաստանի Հանրապետության Արմավիրի մարզի Փարաքարի համայնքապետարանի աշխատակազմում համայնքի ղեկավարի գլխավորությամբ ստեղծվում է համայնքի զորահավաքային մարմին:

10. Մարմնի գաղտնի գործավարությունն իրականացվում է Հայաստանի Հանրապետության օրենսդրությամբ սահմանված կարգով:

**Աշխատակազմի քարտուղար՝ Մ. Քեյան**